CELEX: C2007/199/70
Language: el
Date: 2007-08-25 00:00:00
Title: Υπόθεση T-170/06: Απόφαση του Πρωτοδικείου της 11ης Ιουλίου 2007 — Alrosa κατά Επιτροπής (Ανταγωνισμός — Κατάχρηση δεσπόζουσας θέσεως — Εθνική αγορά παραγωγής και προμήθειας ακατέργαστων διαμαντιών — Απόφαση που καθιστά υποχρεωτικές τις δεσμεύσεις που προτείνει η κατέχουσα δεσπόζουσα θέση επιχείρηση — Άρθρο 9 του κανονισμού (ΕΚ) 1/2003 — Αρχή της αναλογικότητας — Συμβατική ελευθερία — Δικαίωμα ακροάσεως)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/37
            
         Απόφαση του Πρωτοδικείου της 11ης Ιουλίου 2007 — Alrosa κατά Επιτροπής
   (Υπόθεση T-170/06) (1)
   
   (Ανταγωνισμός - Κατάχρηση δεσπόζουσας θέσεως - Εθνική αγορά παραγωγής και προμήθειας ακατέργαστων διαμαντιών - Απόφαση που καθιστά υποχρεωτικές τις δεσμεύσεις που προτείνει η κατέχουσα δεσπόζουσα θέση επιχείρηση - Άρθρο 9 του κανονισμού (ΕΚ) 1/2003 - Αρχή της αναλογικότητας - Συμβατική ελευθερία - Δικαίωμα ακροάσεως)
   (2007/C 199/70)
   Γλώσσα διαδικασίας: η αγγλική
   Διάδικοι
   
      Προσφεύγουσα: Alrosa Company Ltd (Mirny, Russie) (εκπρόσωποι: R. Subiotto, S. Mobley και K. Jones, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: F. Castillo de la Torre, A. Whelan και R. Sauers)
   Αντικείμενο της υποθέσεως
   Ακύρωση της αποφάσεως 2006/520/ΕΚ της Επιτροπής, της 22ας Φεβρουαρίου 2006, σχετικά με διαδικασία εφαρμογής του άρθρου 82 [ΕΚ] και του άρθρου 54 της Συμφωνίας ΕΟΧ (υπόθεση COMP/B-2/38.381 — De Beers) (ΕΕ L 205, σ. 24), με την οποία η Επιτροπή κατέστησε υποχρεωτικές τις δεσμεύσεις της De Beers ότι θα παύσει τις αγορές της ακατέργαστων διαμαντιών από την Alrosa από το 2009 και εφεξής, μετά την παρέλευση της περιόδου σταδιακής μειώσεως του όγκου των αγορών της από το 2006 μέχρι το 2008, και με την οποία περατώθηκε η διαδικασία, σύμφωνα με το άρθρο 9 του κανονισμού (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 [ΕΚ] και 82 [ΕΚ] (ΕΕ 2003, L 1, σ. 1).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει την απόφαση 2006/520/ΕΚ της Επιτροπής, της 22ας Φεβρουαρίου 2006, σχετικά με τη διαδικασία εφαρμογής του άρθρου 82 [ΕΚ] και του άρθρου 54 της Συμφωνίας ΕΟΧ (Υπόθεση COMP/B-2/38.381 — De Beers).
            
         
               2)
            
            
               Η Επιτροπή φέρει τα δικαστικά της έξοδα και τα έξοδα της Alrosa Company Ltd.
            
         
      (1)  ΕΕ C 212 της 2.9.2006.